《和刘伯贞见寄》
元代·郭钰

斯文同味似同宗，长日思君意万重。客馆雨来秋种菊，故山云去晚看松。

流传近日多诗句，邂逅何时共酒钟。如此交游能几辈，白鸥结社愿相从。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。